બગસરામાં જિલ્લાના પ્રભારી મંત્રીશ્રી આર.સી. ફળદુ અને જિલ્લા ભાજપ પ્રમુખ શ્રી હિરેન હિરપરાના પ્રયાસોથી બગસરામાં પાલિકા ભવન માટે રૂા.એક કરોડ મંજૂર થતા બગસરામાં આનંદની લાગણી ફરીવળી છે.હાલમાં બગસરા નગરપાલિકા શોપીંગ સેન્‍ટરની દુકાનમાં બેસીને બગસરા શહેરની સેવાનો કારભાર ચલાવી રહેલ છે અને બગસરા પાલિકાને પોતાનુ મકાન આવવાનો પ્રશ્‍ન છેલ્લા પાંચ વર્ષથી અટકયો હતો. પરંતુ બગસરા નગર પાલિકામાં ભાજપનું રાજ આવતા પ્રશ્‍ન હલ થયો છે જેના માટે શ્રી ફળદુ અને શ્રી હિરપરાનો પાલિકા પ્રમુખ શ્રી ચંપાબહેન બઢીયા તથા ઉપપ્રમુખ શ્રી નિતેશભાઇ ડોડીયા, અને શહેર ભાજપ પ્રમુખ શ્રી એ.વી. રીબડીયા અને જિલ્લા ભાજપ મંત્રીશ્રી રાજુભાઇ ગીડાએ બગસરાની જનતા વતી આભાર માનેલ છે.